CELEX: 32022D1007
Language: sl
Date: 2022-06-20 00:00:00
Title: Sklep Sveta (EU) 2022/1007 z dne 20. junija 2022 o sklenitvi, v imenu Unije, Partnerskega sporazuma o odnosih in sodelovanju med Evropsko unijo in njenimi državami članicami na eni strani ter Novo Zelandijo na drugi strani

28.6.2022   
               
               
                  SL
               
               
                  Uradni list Evropske unije
               
               
                  L 171/1
               
            
         SKLEP SVETA (EU) 2022/1007
         z dne 20. junija 2022
         o sklenitvi, v imenu Unije, Partnerskega sporazuma o odnosih in sodelovanju med Evropsko unijo in njenimi državami članicami na eni strani ter Novo Zelandijo na drugi strani
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 37 Pogodbe,
         ob upoštevanju Pogodbe o delovanju Evropske unije ter zlasti člena 207 in člena 212(1) v povezavi s členom 218(6)(a) in drugim pododstavkom člena 218(8) Pogodbe,
         ob upoštevanju skupnega predloga Evropske Komisije ter visokega predstavnika Unije za zunanje zadeve in varnostno politiko,
         ob upoštevanju odobritve Evropskega parlamenta (1),
         ob upoštevanju naslednjega:
         
                     (1)
                  
                  
                     Na podlagi Sklepa Sveta (EU) 2016/2079 (2) je bil 5. oktobra 2016 podpisan Partnerski sporazum o odnosih in sodelovanju med Evropsko unijo in njenimi državami članicami na eni strani ter Novo Zelandijo na drugi strani (v nadaljnjem besedilu: Sporazum) in nekatere njegove določbe se začasno uporabljajo v skladu s členom 58 Sporazuma do začetka njegove veljave.
                  
               
                     (2)
                  
                  
                     Cilj tega sporazuma je okrepiti sodelovanje v širokem spektru področij politik, kot so človekove pravice, neširjenje orožja za množično uničevanje, boj proti terorizmu; sodelovanje na področju gospodarskih in trgovinskih vprašanj, zdravstva, okolja, podnebnih sprememb, energetike, izobraževanja, kulture, trga delovne sile, obvladovanja tveganja nesreč, pomorskih zadev in ribištva, prometa, pravnega sodelovanja in preprečevanja pranja denarja, financiranja terorizma, organiziranega kriminala in korupcije.
                  
               
                     (3)
                  
                  
                     Sporazum bi bilo treba odobriti –
                  
               SPREJEL NASLEDNJI SKLEP:
         
            Člen 1
            Partnerski sporazum o odnosih in sodelovanju med Evropsko unijo in njenimi državami članicami na eni strani ter Novo Zelandijo na drugi strani (3) se odobri v imenu Unije.
         
         
            Člen 2
            Predsednik Sveta v imenu Unije pošlje uradno obvestilo iz člena 58(1) Sporazuma (4).
         
         
            Člen 3
            Skupnemu odboru iz člena 53 Sporazuma sopredseduje visoki predstavnik Evropske unije za zunanje zadeve in varnostno politiko.
            V skupnem odboru so zastopane Unija oziroma Unija in države članice, odvisno od obravnavane vsebine.
         
         
            Člen 4
            Ta sklep začne veljati na dan sprejetja.
         
         
            V Luxembourgu, 20. junija 2022
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Odobritev z dne 16. novembra 2017 (še ni objavljeno v Uradnem listu).
         
            (2)  Sklep Sveta (EU) 2016/2079 z dne 29. septembra 2016 o podpisu v imenu Evropske unije in začasni uporabi Partnerskega sporazuma o odnosih in sodelovanju med Evropsko unijo in njenimi državami članicami na eni strani ter Novo Zelandijo na drugi strani (UL L 321, 29.11.2016, str. 1).
         
            (3)  Sporazum je bilo objavljen v Uradnem listu Evropske unije (UL L 321, 29.11.2016, str. 3) skupaj s sklepom o podpisu in začasni uporabi.
         
            (4)  Generalni sekretariat Sveta v Uradnem listu Evropske unije objavi datum začetka veljavnosti sporazuma.